Csúnyán bedarálta a vonat a Toyotát Dunakeszinél | BudaPestkörnyéke.hu – az agglomeráció hírportálja
Szerző: BPK | 2018.10.21. 11:20
Vonat ütközött össze egy Toyota típusú személyautóval szombaton kora esti órákban Dunakeszi Gyártelep és Alsógöd között, egy vasúti átjáróban.
Az ütközés pillanatában az autóban szerencsére már nem tartózkodott senki, személyi sérülés nem történt.
Csámpai Attila a Pest Megyei Katasztrófavédelmi Igazgatóság megyei szóvivője portálunknak elmondta, hogy a váci és a fővárosi hivatásos tűzoltók átvizsgálták az autót és a szerelvényt, majd biztosították a helyszínt.
A tűzoltók munkáját a Pest megyei katasztrófavédelmi műveleti szolgálat irányította. A vonaton háromszázötvenen utaztak, közülük senki nem szenvedett sérüléseket, a továbbutaztatásukról a szolgáltató gondoskodott.
Előző cikkHét kihagyhatatlan látnivaló a Zsámbéki-medencében
Következő cikkRajtaütöttek két autótolvajon! Ha azt hiszed jómódban éltek, akkor nézd meg az akcióvideót!